OzLabs/hebrew-wiki-articles huggingface dataset:
נקז מוח

נקז מוח
צילום רנטגן של אדם עם נקז מוח
נקז מוח (באנגלית: Cerebral shunt) מבוצע במקרה שבו מצטבר נוזל המוח (CSF) בחלל המוח, בדרך כלל בעקבות הידרוצפלוס.
==הגורמים להצטברות נוזל המוח==
הידרוצפלוס לרוב נוצר בעקבות חסימה בניקוז נוזל המוח (CSF), מחדרי המוח לעמוד השידרה ומשם לניקוז בגוף, נוזל המוח נוצר במחזוריות ומשמש להגנה על רקמת המוח, והניקוז הקבוע שלו חיוני כדי שלא ייווצר לחץ תוך-גולגולתי. בנוסף מצב זה עלול לקרות כתוצאה מייצור עודף של CSF. החסימה עלולה להיות מוּלדת (לרוב בפגים מתחת ל-1,000 גרם) או להיגרם כתוצאה ממחלה, גידול ו/או טראומה לגולגולת או לעמוד השדרה. הפרעות בספיגת הנוזלים בחדרי המוח יכולה להיגרם ממגוון סיבות כגון: מחלות זיהומיות, דימומים עקב שבץ או זקנה. 

אצל אדם מבוגר, עצמות הגולגולת סגורות ולכן מצב של הידרוצפלוס ועליית לחץ הנוזל במוח יביא לסימנים חמורים, כגון: הפרעה בהכרה, כאבי ראש, הקאות, בעיות בזיכרון, בעיות התנהגות, הפרעות בהליכה ואי-שליטה על הסוגרים. בנוסף לכך, ייתכנו כאבי ראש בעיקר באזור המצח, בחילות והקאות וכן טשטוש ראייה כתוצאה מלחץ על עצבי הראייה. הסיבה השכיחה להיווצרות הידרוצפלוס במבוגרים, היא גידולים החוסמים את מערכת החדרים, דימום (הנגרם מיתר לחץ-דם או משינויים טרשתיים של כלי הדם במוח), מומים בכלי דם או טראומה.

ללא קשר לסיבה, הנוזל מצטבר בחלל המוח. לחץ על רקמת המוח בסופו של דבר גורם לעיוותים ופגיעות מוחיות. אצל מבוגרים הסימנים מופיעים מהר, מאחר שנפח הגולגולת אצלם קבוע והיא אינה יכולה להתרחב כמו אצל תינוקות. תינוקות, עוברים וילדים החולים במחלה סובלים מראש מוגדל, ללא קשר לפנים, מאחר שעצמות הגולגולת מתרחבות וחופשיות עדיין. גמישות זו מאפשרת פגיעה קלינית נמוכה יותר אצל תינוקות, מה שמאפשר טווח זמן לתיקון בלי שבהכרח ייווצר נזק משמעותי.

==החדרת הנקז==
הניתוח מבוצע בהרדמה מלאה ונמשך כשעה המנתח מבצע שלושה חתכים: בראש, בצוואר ובבטן. במהלך הניתוח מוחדרת צינורית עשויה סיליקון ובה שסתום חד כיווני (הנפתח ונסגר בהתאם ללחץ בתוך הראש) לתוך חלל המוח על מנת לעקוף את החסימה ב-Arachnoid granulation ולנקז את עודפי ה-CSF אל אזורים אחרים בגוף. בדרך כלל מנוקז הנוזל לחלל הבטן, אך ישנן חלופות אחרות, התלויות לפעמים במבנה האנטומי של החולה.

כאשר צינורית השאנט פועלת כראוי, מתאפשר לחולה לנהל אורח חיים תקין ומלא בלי הפרעות לתפקוד היומיומי. נדרשת ערנות לסימני חסימה, שעלולים להצביע על צורך בשחזור השאנט (repair).
==נקז חיצוני זמני==
במקרה של דימום במוח (כתוצאה מטראומה או אירוע מוחי) ועלייה בלחץ התוך גלגלתי (icp), ניתן להחדיר צנתר המנקז את הדם מחוץ לגלגולת.

ההחלטה על ביצוע הפרוצדורה תלויה במשתנים רבים, הצוות הרפואי יחדיר חיישן המודד את הלחץ בתוך הגולגולת וינטר את רמות הלחץ, לאחר החלטה על ניקוז הדימום, קודחים חור בגלגולת ומחדירים את הנקז לחלל שבו הצטבר הדימום, מחברים את הנקז לשקית ועוקבים אחרי כמות הנוזל.

==קישורים חיצוניים==

קטגוריה:פריטי טכנולוגיה מסייעת מושתלים
קטגוריה:נוירוכירורגיה
יחסי ג'יבוטי – הממלכה המאוחדת

שר החוץ של ג'יבוטי [[מחמוד עלי יוסוף נפגש עם מקבילו הבריטי ויליאם הייג בלונדון, 2013]]
יחסי ג'יבוטי–הממלכה המאוחדת הם היחסים הדו-צדדיים בין ג'יבוטי והממלכה המאוחדת.

== היסטוריה ==
===סומלילנד הצרפתית===
באמצע המאה ה-19 החל המרוץ לאפריקה בו ניסו מעצמות המערב להשתלט על שטחים נרחבים באפריקה. החל משנות ה-50 של המאה ה-19 החלה צרפת להשתלט על שטח בצפון סומליה ובמרכזו עיר הנמל ג'יבוטי. בתחילת שנות ה-80 של המאה ה-19 השתלטה צרפת על השטח והקימה בו מושבה. ב-1888 חתמה בריטניה על הסכם עם צרפת שתיחם את שטחי המושבות של שתי המעצמות, והקימה פרוטקטורט בשם "סומלילנד הבריטית". סומלילנד הצרפתית קמה באופן רשמי ב-1896.

בסוף המאה ה-19 הייתה סומליה מחולקת למעשה לשטח סומלילנד הבריטית, לשטח סומלילנד הצרפתית, ולשטח סומלילנד האיטלקית שהפך לחלק ממזרח אפריקה האיטלקית שכללה את שטחי סומלילנד האיטלקית, אתיופיה ואריתריאה.

===במלחמת העולם השנייה===
לאחר תבוסת צרפת במסגרת המערכה על צרפת החליט מפקד הצבא הצרפתי במושבה פול לואי לז'נטיום להמשיך בלחימה לצד צרפת החופשית, אך השלטונות האזרחים החליטו לעמוד לצד צרפת של וישי. במהלך המערכה במזרח אפריקה היה מצבה של סומלילנד הצרפתית רגיש במיוחד. ג'יבוטי נתפסה כנמל אסטרטגי במאבק שבין האימפריה הבריטית ואיטליה הפאשיסטית על השליטה באזור סומליה, אתיופיה ואריתריאה. במהלך המערכה הטילה בריטניה מצור ימי על סומלילנד הצרפתית. על אף ניסיונותיו החוזרים והנשנים של לז'נטיום לשכנע את אנשי המושבה כי יעברו לצד צרפת של וישי, נותרה המושבה בסירובה. מושל המושבה דיכא ביד רמה כל ניסיון להצטרף לכוחותיו של לז'נטיום, והטיל עונש מוות על אלו שהטיפו לכך.

רק בדצמבר 1942 לאחר מבצע לפיד בו כבשו בעלות הברית את מושבות צרפת בצפון אפריקה, והשתלטות גרמניה הנאצית על "האזור החופשי" בצרפת, הודיעו אנשי סומלילנד הצרפתית על תמיכתם באנשי צרפת החופשית.

עד לסיום מלחמת העולם השנייה נותרה סומלילנד הצרפתית תחת שליטה צבאית בריטית וממשל אזרחי צרפתי. ב-1946 קיבלה המושבה מעמד של "טריטוריה שמעבר לים".

===היחסים כיום===
בשנת 1977 הוקמה המדינה ג'יבוטי, ולאחר שקיבלה את עצמאותה היא כוננה יחסים דיפלומטיים עם בריטניה.

== נציגויות דיפלומטיות ==
בריטניה מחזיקה בג'יבוטי קונסוליה כללית בעיר ג'יבוטי, ואילו לג'יבוטי אין אף נציגות דיפלומטית בבריטניה.

==קישורים חיצוניים==

== הערות שוליים ==
כשתבוא (שיר של עדן בן זקן)

"כשתבוא" הוא שיר שהוקלט על ידי הזמרת הישראלית עדן בן זקן. הוא יצא לאור ב-17 במרץ 2020, בהוצאת חברות התקליטים שרית הפקות וארומה מיוזיק, כסינגל השני מתוך אלבום האולפן החמישי שלה, מועבט (2021).

== רקע וכתיבה ==
השיר נכתב, הולחן והופק על ידי תמר יהלומי ויונתן קלימי. בשיר מופיעים קולות רקע אשר בוצעו על ידי יהלומי וקלימי.<ref name=":2"></ref> השיר הוא מעין בלדת פופ מיד-טמפו, בה בן זקן מדברת על התינוק שמצפה לו והאושר שמחכה לו.<ref name=":0"></ref> שיר זה מגיע לאחר מספר ביטולים של הופעות בפסטיגל 2019 ומופע בהיכל מנורה מבטחים של בן זקן שנדחה בשל הריונה ועניין בריאותי.

== וידאו קליפ ==
טרם יצא הווידאו קליפ של השיר, העלתה בן זקן לערוץ היוטיוב שלה את קליפ המילים המלא של השיר. כמו כן, הקליפ מציג בתוכו את עטיפתו של הסינגל, ולאורכו ניתן לראות את עטיפת הסינגל ותמונות של ילד ואישה בהריון.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי תמר יהלומי
קטגוריה:שירים שנכתבו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים על היריון
קטגוריה:בלדות פופ
קטגוריה:סינגלים בהוצאת ארומה מיוזיק
קטגוריה:סינגלים בהוצאת שרית הפקות
אישי גודפרי

אישי גודפרי (באנגלית: My Man Godfrey) הוא סרט קומדיה מטורפת אמריקאי משנת 1936 עם ויליאם פאוול וקרול לומברד בתפקידים הראשיים, (שניהם היו זוג נשוי בשנים 1931–1933).

התסריט מבוסס על הרומן "1101 Park Avenue" של אריק האץ' ומספר על צעירה עשירה שלקחה אדם מוזנח ומרושש להיות משרת במשפחתה ולבסוף התאהבה בו. הסרט מתאר בהומור את ההבדל הגדול בין העשירים והעניים בתקופת השפל הגדול.

ב-1957 הופק רימייק לסרט בבימויו של הנרי קוסטר, בהשתתפות ג'ון אליסון ודייוויד ניבן.

ב-1999 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס על היותו בעל חשיבות תרבותית, היסטורית ואסתטית.

ב-2000 בחר מכון הסרטים האמריקאי את הסרט במקום 44 ברשימת הקומדיות המוצלחות ביותר.

ב-2005 עבר הסרט שיחזור וצביעה. הסרט המלא בצבע נמצא באתר יוטיוב.

==תקציר העלילה==
גודפרי פארק (ויליאם פאוול) גר בשכונת הובר ליד איסט ריבר וגשר קווינסבורו ביחד עם עוד אנשים חסרי כל. הוא נראה מוזנח ומזוקן. יום אחד מגיעות לשם שתי בחורות צעירות, קורנליה בולוק (גייל פטריק) ואחותה איירין (קרול לומברד).

הן משתתפות בתחרות שנערכת במלון ולדורף-ריץ ובו נדרשים להביא במהירות למלון איש "שכוח" (Forgotten man) שנמצא בתחתית השכבה החברתית ללא מקום מגורים קבוע ואף אחד לא מתעניין בגורלו. קורנליה מציעה לו 5 דולר כדי שייתיצב איתה. הוא נעלב מההצעה ומהצורה שבה הציעה לו, דוחף אותה והיא בורחת מהמקום. אחותה איירין יותר נימוסית והוא מסכים להגיע איתה למלון. איירין מגיעה ראשונה וזוכה בגביע. גודפרי פונה לכל קהל החוגגים ואומר להם שהאנשים הפשוטים עימם הוא מתגורר בשכונה טובים מהם לאין ערוך.

איירין רואה שהוא נעלב ומציעה לו להיות משרת בבית משפחתה בפארק אווניו. המשרתת מולי (ג'ין דיקסון) מזהירה אותו שהמשפחה מפונקת ומופרעת. האם אנג'ליקה (אליס בריידי) מחזיקה בביתם בן חסות/ג'יגולו בשם קרלו (מישה אאואר). האב אלכסנדר (יוג'ין פאלט) הוא סוחר מניות עשיר ולא מסוגל להשתלט על אשתו ושתי בנותיו.

גודפרי מתפקד יפה במשפחת בולוק. הם לא יודעים שהוא למעשה איש מבוסס מבוסטון שעבר להתגורר בשכונת האביונים בניו יורק לאחר משבר רומנטי. איירין מתאהבת בו אך קורנליה מתעבת אותו ומטמינה תכשיט יקר במיטתו. השוטרים המוזעקים עורכים חיפוש בדירתו ולא מוצאים את התכשיט.

אלכסנדר בולוק מאבד את הונו ונאלץ למכות את כל מניותיו. הוא מיואש וזורק את קרלו מהבית. גודפרי מודיע על עזיבתו ואיירין מזייפת התקף התעלפות אך מתעוררת לאחר שהוא מוביל אותה למקלחת ושוטף אותה במים קרים.

גודפרי ממשכן את התכשיט, משקיע מכספו וקונה בחזרה את מניותיו של אלכסנדר ברווח ומחזיר אותם לאלכסנדר ביחד עם התכשיט. עם שארית כספו הוא מקים ביחד עם חברו מבוסטון, טומי גריי (אלן מובריי) מועדון לילה גדול ושיכון לחבריו האביונים. איירין מגיעה למקום ו"מכריחה" אותו להתחתן איתה בטקס נישואים מהיר.

==פרסים==
הסרט היה מועמד לשישה פרסי אוסקר:
*פרס אוסקר לשחקן הטוב ביותר - ויליאם פאוול
*פרס אוסקר לשחקנית הטובה ביותר - קרול לומברד
*פרס אוסקר לשחקן המשנה הטוב ביותר - מישה אאואר
*פרס אוסקר לשחקנית המשנה הטובה ביותר - אליס בריידי
*פרס אוסקר לתסריט המעובד הטוב ביותר - אריק האץ', מורי ריסקינד

==קישורים חיצוניים==

*[https://www.youtube.com/watch?v=O8xoAtKjnqs קדימון], באתר 

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים רומנטיים
קטגוריה:סרטי אולפני יוניברסל
קטגוריה:סרטים בשימור ספריית הקונגרס
קטגוריה:סרטים מבוססי ספרים
קטגוריה:סרטי קומדיה אמריקאיים
קטגוריה:סרטי קומדיה מטורפת
קטגוריה:סרטים אמריקאיים משנת 1936
קטגוריה:סרטי 1936
מדבר קארו

מדבר קארו
מדבר קארו (באנגלית: Karoo) הוא אזור מדברי בעל אקלים צחיח בדרומה של אפריקה. הקארו משתרע על כ-35% משטחה של דרום אפריקה ואף על חלק קטן משטחה של נמיביה השכנה. שטח מדבר הקארו אינו מוגדר היטב, והגדרתו מתבצעת על פי מספר מאפיינים כדוגמת טופוגרפיה, גאולוגיה ואקלים, ובפרט, מיעוט הגשמים, האוויר היבש, השמים החפים מעננים והפרשי הטמפרטורות הקיצוניים. רכס הרי הסווארטברג מחלק את הקארו לשני אזורים נפרדים – הקארו הגדול מצפון והקארו הקטן מדרום.

== היסטוריה ==
=== הקארו הגדול ===
המתיישבים האירופאים הראשונים הגיעו לכף התקווה הטובה ב-1652, אך הודות לאקלים הקשה, רק ב הצליחו הטרקבורים להגיע לקארו. לקראת סוף המאה ה-19, הוקמו בקארו טחנות רוח לשאיבת מים, אשר שינו משמעותית את המחייה בקארו ואפשרו גידול כבשים. בזמן מלחמת הבורים השנייה, קרבות רבים התנהלו בקארו, ובלוקהאוסים רבים עדיין עומדים על תילם.

=== הקארו הקטן ===
הקארו הקטן נתגלה על ידי מתיישבים אירופאים לקראת סוף המאה ה-17, ובמאה ה-19, יצוא נוצות היען, תרם משמעותית למצבם הכלכלי של מגדלי היענים. אלו, ניצלו את מעמדם והקימו מבנים מפוארים ברחבי אודסהורן שבקארו הקטן.

== בעלי חיים ==
=== הקארו הגדול ===
בעבר, חיו בקארו הגדול מינים רבים של אנטילופות וחיות נוספות, בעיקר באזור המזרחי של הקארו הגדול. כמו כן, ישנן עדויות לכך ששכנו בקארו הגדול היפופוטמים, קרנפים ויענים. בעבר חיה בה זברת הקואגה, שהיוותה מטרה קלה לציידים עד שנכחדה לחלוטין ב-1883.

אחת התופעות הזואולוגיות המעניינות ביותר שידע הקארו הגדול, היא נדידת הדלגנים התקופתית, שתועדה לראשונה על ידי החוקר הצרפתי לה-וואילאנט ב-1782. ארנב הנהרות (Bunolagus monticularis), אשר חי בקארו בלבד, מהווה את אחד ממיני היונקים בסכנת ההכחדה הקשה ביותר ומספר הפריטים מוערך בכ-1,500 בלבד. בתקופה האחרונה, עם הגעת הטכנולוגיה המאפשרת גידול כבשים ועם ניסיונות שיקום ושחזור הקארו, בין הטורפים שניתן למצוא בקארו הגדול: קרקל, תן שחור-גב, עיט שחור, עיט לוחם, נמרים ואריות.

=== הקארו הקטן ===
בעבר, בקארו הקטן, ניתן היה למצוא פרטים רבים של זברת הרים, שכמעט ונכחדה לחלוטין בשנות השלושים, אך עם עליית מאמצי השימור, מספרם עלה משמעותית. החל מהמאה ה-19, חוואים בקארו מצאו גידול יענים כמקור הכנסה נוח, והחלו לייצא נוצות, עורות ובשר יען.

==קישורים חיצוניים==

* 

קטגוריה:קצרמר גאוגרפיה של אפריקה
קארו
קטגוריה:נמיביה: גאוגרפיה
קטגוריה:דרום אפריקה: גאוגרפיה
המרכז הרפואי האזורי דבי מאונטיין

המרכז הרפואי האזורי דאבי מאונטיין (בסינית: 大别山区域医疗中心) הוא בית חולים קמפוס שנמצא במחוז חוביי, סין. במקור, הוקם כקמפוס חדש להעתקת בית החולים המרכזי של הואנג-נג, והוסב במהירות למתקן הסגר כתגובה להתפרצות וירוס הקורונה בשנים 2019–2020.

== היסטוריה ==
בניית קמפוס בית החולים החדש החלה בשנת 2013 והמבנים בקמפוס הושלמו בשנת 2016 כפרויקט ארוך טווח להעתקת בית החולים המרכזי של הואנג-נג.<ref></ref>

עם זאת, עקב התפשטותה המהירה של מגפת הקורונה בווהאן, הרשויות הודיעו ב-24 בינואר 2020 כי הקמפוס יומר במהירות לטיפול בחולי הנגיף.<ref name="auto"></ref> העבודות להסבת הקמפוס החלו ב-25 בינואר 2020.<ref name="auto1"></ref> העבודות הושלמו ב-28 בינואר 2020 לאחר 48 שעות ובית החולים החל לקבל חולים בשעה 10:30 בערב.<ref></ref>

== עיצוב ==
העיצוב המקורי של הקמפוס איפשר קיבולת של 2,000 מיטות.<ref></ref>

כמתקן להסגר למגפת הקורונה בין השנים 2019–2020, כיום יש בקמפוס קיבולת של 1,000 מיטות.

== ראו גם==
* בית החולים ליישנשאן
* בית החולים חוושנשאן

== הערות שוליים ==

קטגוריה:הרפובליקה העממית של סין: בתי חולים
קטגוריה:מגפת הקורונה ברפובליקה העממית של סין
פיאג'ו גרילו

פיאג'ו גרילו (באיטלקית: Piaggio Grillo) הוא טוסטוס מתוצרת יצרנית הרכב הדו-גלגלי פיאג'ו, אשר יוצר באיטליה בין השנים 1996–1989.

==דגמים==
* "SM" - הילוכים יחידים עם אוכף קצר.
* "SL" - הילוכים יחידים עם אוכף וגלגלי סגסוגת קצרים.
* "SK" - דגם עם אוכף וקיקסטארטר (kickstarter) קצרים. 
* "LM" - הילוכים יחידים עם אוכף ארוך, גלגלי סגסוגת ומגבר. 
* "LV" - דגם עם אוכף ארוך, ומגבר.
* "LK" - דגם עם אוכף ארוך, מגבר וקיקסטארטר.

==ממאפייני "פיאג'ו גרילו"==
* שלדה - קורת יחיד פתוחה במתכת לוחית ולחוצה.
* מנוע - 1 צילינדרים, מנוע שתי פעימות, עם חלוקה מסתובבת.
* מנוע קירור אוויר.
* תמסורת - גלגלות מרחיבות עם שליטה אוטומטית (גרסאות SK, LV, LK) או גלגלת קבועה (גרסאות SM, SL, LM).
* הצתה אלקטרונית.
* הנעה באמצעות דוושה או "Kick starter".
* מצמד - מסוג צנטריפוגה (הפרדת המנוע מהאביזר שהוא מניע).
* דלק: תערובת בנזין-שמן 2%.
* מתלים - מלפנים: זרועות מתנדנדות / אחורי: סוג שלוחה.
* בלמים - מלפנים: תוף מרכזי 90 מ"מ / אחורי: תוף מרכזי 136 מ"מ.
* מאייד מתוצרת "Dell'Orto" מסוג "Dell'Orto SHA 12/12".
* מהירות שיא - 45 קמ"ש.
* קיבולת מכל דלק - 2.8 ליטר (0.5 ליטר - רזרבה).

== תמונות ==
<gallery mode="packed" heights="170">
קובץ:Piaggio Grillo a Rovigo 02.JPG | "פיאג'ו גרילו" 
קובץ:Piaggio Grillo a Rovigo 03.JPG | "פיאג'ו גרילו" 
קובץ:Piaggio Grillo a Rovigo.jpg | "פיאג'ו גרילו" 
</gallery>

==ראו גם==
* טוסטוס
* פיאג'ו בוס
* פיאג'ו בראבו

==קישורים חיצוניים==

==הערות שוליים==

קטגוריה:כלי רכב שהושקו ב-1989
קטגוריה:כלי רכב איטלקיים
קטגוריה:כלי רכב דו-גלגליים
קטגוריה:פיאג'ו
קטגוריה:טוסטוסים
היכל התהילה הפאראלימפי

[[לואיז סאוג'ה , אחת משתי האוסטרליות שנכנסו להיכל התהילה בשנת 2012]]
היכל התהילה הפאראלימפי ויזה (באנגלית: Visa Paralympic Hall of Fame) הוא היכל תהילה שהוקם בשנת 2006 על ידי הוועד הפאראלימפי הבינלאומי. בכל שנתיים מוכרזים להיכל התהילה בין שלושה לחמישה ספורטאים פאראלימפים. החל משנת 2010 קיבל היכל התהילה חסות מסחרית מחברת ויזה. הספורטאים נבחרים להיכל התהילה בהתבסס על שלושה קריטריונים: ביצועים ספורטיביים, משחק הוגן (Fair Play) ושירות לקהילה.

==קישורים חיצוניים==

* 

==הערות שוליים==

קטגוריה:היכלי תהילה
קטגוריה:ספורט נכים
יחסי דנמרק–מוזמביק

יחסי דנמרק–מוזמביק הם היחסים הדו-צדדיים בין דנמרק למוזמביק. יחסים דיפלומטיים כוננו ב-26 ביוני 1975,<ref></ref> אולם היחסים החלו עוד לפני שמוזמביק השיגה עצמאות.<ref></ref> המכון הדני לזכויות אדם פעל במוזמביק מאז 1997.<ref></ref> בשנת 2000 חתמה דנמרק על הסכם עם שר האוצר לואיזה דיאוגו בדבר יישום מנגנונים לשיתוף פעולה.<ref></ref>

== סיוע בפיתוח ==
שיתוף הפעולה הדני בפיתוח הדו-צדדי עם מוזמביק החל בשנות ה-70 עם תוכנית סיוע לרפובליקה העממית של מוזמביק. התוכנית תמכה בחקלאות ובאספקת מים. סיוע הומניטרי היה גם הוא חלק מתוכנית הסיוע. בשנים 1989 עד 1991 דנו שתי המדינות על שיתוף הפעולה בתעשייה, אנרגיה, דייג ותחבורה.<ref></ref> דנמרק סייעה למוזמביק בתחום הדייג, החינוך והבריאות בעיר טטה. במהלך התקופה 1992–2006 הסתכם הסיוע בכ-700 מיליון דולר.<ref name="evaluation"></ref>

בפרק זמן של חמש שנים החל משנת 2006, דנמרק סייעה למוזמביק ב-315 מיליון קרונה דנית למגזר החקלאי<ref></ref> ו-57.5 מיליון למגזר המשפטי.<ref></ref>

שיתוף הפעולה הסביבתי החל בשנת 1992 והסתיים בשנת 2006.<ref name="environmental"></ref>

== ביקורים רמי דרג ==
ראש ממשלת דנמרק אנדרס פוג ראסמוסן ביקר במוזמביק בספטמבר 2005.<ref></ref> נשיא מוזמביק ארמנדו גבוזה ביקר בדנמרק באוקטובר 2008. במהלך הביקור הוא פגש את ראש ממשלת דנמרק אנדרס פוג ראסמוסן, המלכה מרגרטה השנייה ושרת הפיתוח אוללה טירנס.<ref></ref>

== נציגויות דיפלומטיות ==
* דנמרק מחזיקה במוזמביק שגרירות במפוטו.<ref></ref>
* מוזמביק מיוצגת בדנמרק, דרך שגרירותה בסטוקהולם, שוודיה עם קונסוליית כבוד בקופנהגן.<ref></ref>

== הערות שוליים ==
יחסי דנמרק–הוותיקן

יחסי דנמרק–הכס הקדוש הם היחסים הדו-צדדיים בין דנמרק לוותיקן.

== סקירה כללית ==
דנמרק הייתה ממלכה נוצרית קתולית עד לתקופת הרפורמציה הפרוטסטנטית. פרדריק הראשון, מלך דנמרק מילא תפקיד מרכזי בהפצת לימוד הלותרניזם בכל רחבי דנמרק. על פי כתב הזכויות שנחתם עם הכתרתו הוא הפך להיות המגן הרשמי של הכנסייה הקתולית בדנמרק. במסגרת תפקידו זה, הוא עמד על זכותו לבחור את הבישופים לדיוקסיות בדנמרק. עם זאת, הוא גילה סובלנות כלפי הפרוטסטנטיות, ולדוגמה, הוא ציווה שהלותרנים והקתולים יחלקו את אותן כנסיות. הוא עודד את פרסום הגרסה הראשונה של התנ"ך בשפה הדנית. ב-1526, כאשר ריחף מעל ראשו של הנס טאוזן, איום במאסר ומשפט בעוון כפירה, מינה אותו פרדריק להיות הכומר האישי שלו כדי שהוא ייהנה מחסינות. החל מ-1527, אישר פרדריק את סגירתם של מנזרים פרנציסקנים ב-28 ערים דניות. בכמה מקרים, הוא הציע סכומים קטנים של כסף לנזירים העקורים. הוא ניצל רגשות אנטי-ממסדיים שהיו שכיחים בקרב אנשים מסוימים כנגד ההיררכיה הכנסייתית והאצולה הקתולית של דנמרק וכן ניהל תעמולה לצמצם את כוחם של הבישופים והאצילים הקתולים. הוא היה מוכשר מספיק כדי למנוע מלחמה כוללת בין הפרוטסטנטים לבין הקתולים. בתקופת שלטונו של בנו, כריסטיאן השלישי, מלך דנמרק הפכה הנצרות הלותרנית לדת המדינה הרשמית של דנמרק, והיא התנתקה מחסותו של האפיפיור.

בשנת 1982 כוננה דנמרק יחסים דיפלומטיים עם הכס הקדוש.

== נציגויות דיפלומטיות ==
* דנמרק מיוצגת בוותיקן באמצעות שגרירותה בבריסל, בלגיה.
* הוותיקן מיוצג בדנמרק באמצעות הנונציו האפוסטולי בסטוקהולם, שוודיה.

== קישורים חיצוניים ==

== הערות שוליים ==
הוועד הבין-לאומי לספורט לקויי שמיעה

הוועד הבין-לאומי לספורט לקויי שמיעה (בצרפתית: Comité International des Sports des Sourds; בראשי תיבות: CISS) הוא גוף המנהל ומארגן משחקי ספורט עבור לקויי שמיעה, ובפרט עבור אולימפיאדת החירשים, שנקראה בעבר "המשחקים העולמיים לחרשים".

הארגון הוקם בפריז על ידי אז'ן רובן-אלקה אשר היה בעצמו חירש ונשיא פדרציית ספורט החרשים הצרפתית. ב-1924 ארגן אלקייס לראשונה את "המשחקים השקטים הבינלאומיים" שהתחרו במסגרתם 148 ספורטאים מ-9 מדינות - צרפת, בלגיה, בריטניה, הולנד, הונגריה, איטליה, פולין, רומניה וצ'כוסלובקיה. במשחקי החורף הראשונים שהתקיימו לראשונה בשנת 1949 באוסטריה השתתפו 33 ספורטאים מ-5 מדינות.

בשנת 1935 הצטרפה יפן לוועד והייתה החברה הראשונה מאסיה. ארצות הברית הייתה הראשונה מצפון אמריקה להצטרף לוועד. אוסטרליה וניו זילנד הצטרפו מאוחר יותר בשנת 1955 כחברות הראשונות מאוקיאניה. החברה הראשונה מאפריקה הייתה דרום אפריקה שהצטרפה בשנת 1975.

מטה הארגון ממוקם במרילנד, ארצות הברית.

==קישורים חיצוניים==
* 

קטגוריה:לקויות שמיעה
קטגוריה:ארגוני ספורט בין-לאומיים
קטגוריה:ספורט נכים
יחסי אפגניסטן–דנמרק

יחסי אפגניסטן–דנמרק הם יחסי החוץ בין אפגניסטן לדנמרק. אפגניסטן מיוצגת בדנמרק, באמצעות שגרירותה באוסלו, נורווגיה.<ref></ref> עד אוגוסט 2021 דנמרק החזיקה באפגניסטן שגרירות בקאבול<ref></ref> אך כיום אין נציגות רשמית דנית במדינה. דנמרק מחזיקה 760 חיילים באפגניסטן,<ref></ref> המרוכזים במחוז הלמנד.<ref></ref> היחסים בין המדינות ידידותיים.<ref></ref> בדנמרק מתגוררים כ-9,578 אפגנים.<ref></ref> 

יחסים דיפלומטיים כוננו בשנת 1947.<ref></ref> ב-24 במאי 1967 נחתם הסכם שירות אווירי בקאבול.<ref></ref> ב-2 במרץ 1979 נחתם הסכם על הלוואה דנית לאפגניסטן.<ref></ref>

== הצבא הדני באפגניסטן ==
מאז 2001, הצבא הדני המלכותי מעורב במלחמה באפגניסטן כחלק מ-ISAF. הצבא הדני המלכותי יחד עם הצבא הבריטי היו מעורבים בעימותים עם הטליבאן במחוז הלמנד. לדנמרק מחזיקה שניים ממטוסי ה-F16 שלהם בבסיס האוויר של מאנאס, קירגיזסטן כדי לתמוך בכוחותיהם באפגניסטן.<ref></ref><ref></ref>

== סיוע ==
הוועדה הדנית לעזרה לפליטים אפגנים היא ארגון הפועל באפגניסטן. הארגון הוקם כדי לתמוך באפגנים, שנמלטו לפקיסטן ואיראן.<ref></ref> הסיוע הדני באפגניסטן מסתכם בכל שנה ב-80 מיליון דולר.<ref></ref> מאז נפילת הטליבאן בשנת 2001, דנמרק תמכה באפגניסטן בחינוך ובדמוקרטיזציה.<ref></ref> בשנת 2005 אישר הפולקטינג 670 מיליון קרונה דנית לבנייה מחדש של אפגניסטן.<ref></ref> 

במהלך ביקור באפגניסטן בנובמבר 2012, הצהיר השר הדני לשיתוף פעולה בפיתוח, כריסטיאן פריס באך, כי ממשלתו התחייבה בסך 100 מיליון דולר במהלך חמש השנים הבאות.<ref></ref>

== ביקורים רמי דרג ==
ב-28 בינואר 2006 ביקר הנשיא האפגני חאמיד כרזאי את אנדרס פוג ראסמוסן במרינבורג, מעון הקיץ של ראש ממשלת דנמרק.<ref></ref> בספטמבר 2009 ביקר ראש ממשלת דנמרק אנדרס פוג ראסמוסן במחנה בסטיון.<ref></ref> ב-23 ביוני 2010 ביקר באפגניסטן ראש ממשלת דנמרק לארס לקה ראסמוסן, שם נפגש עם חמיד קרזאי.<ref></ref> ב-10 בינואר 2011, שר החוץ האפגני זלמאי ראסול ביקר בדנמרק כדי לדון ביחסים הדו צדדיים.<ref></ref>

== הערות שוליים ==
Change Your Life (שיר של איגי אזליה)

Change Your Life (בעברית: תשנה את חייך) הוא סינגל שהוקלט על ידי הראפרית האוסטרלית איגי אזליה, ביחד עם הראפר טי. איי, מתוך אלבום הבכורה שלה, The New Classic.<ref></ref> השיר יצא לאור ב-12 בספטמבר 2013, על ידי חברות התקליטים וירג'ן EMI ודאף ג'אם, כסינגל השלישי מתוך האלבום.<ref></ref>

עם יציאתו נכנס השיר אל המקום ה-65 במצעד הבילבורד הוט 100.<ref></ref>

== רקע וכתיבה ==
השיר נכתב על ידי איגי אזליה, נטלי סימס, ראג'ה קומארי, המסנג'רס, לאבי לונגומבה וטי. איי והופק על ידי המסנג'רס.<ref></ref> ב-27 בפברואר 2015, העניק איגוד תעשיית ההקלטות האמריקאי את תואר הזהב לשיר על מכירות של למעלה מחצי מיליון עותקים במדינה.<ref name="riaa.com"></ref>

עם יציאתו, עלה השיר לרשת הזרמת המדיה ספוטיפיי, בדומה לשאר שירי האלבום.<ref></ref><ref></ref>

== וידאו קליפ ==
הווידאו קליפ המלא של השיר הועלה לערוץ היוטיוב של איגי אזליה ב-9 בספטמבר 2013, ארבעה ימים לפני צאתו כסינגל.<ref name=":0"></ref> בתחילת הקליפ, ניתן לראות את אזליה כשהיא שוחה בתוך בריכה, תוך שהיא שרה את השיר ובהמשך מצטרף אליה גם טי. איי.<ref name=":0" />

נכון למרץ 2020, מונה הצפיות של האודיו עומד על למעלה מ-145 מיליון צפיות.<ref name=":0" />

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable plainrowheaders"
|-
! scope="col"| מדינה
! scope="col"| תאריך יציאה
! scope="col"| פורמט
! scope="col"| חברת תקליטים
! scope="col"| מקור
|-
!scope="row" rowspan="3"| ארצות הברית
|| 12 בספטמבר 2013
||הורדה דיגיטלית
|rowspan="3"|דאף ג'אם
|<ref name="Release 1"></ref>
|-
| 1 באוקטובר 2013
|רדיו שירים קצביים עכשוויים
|<ref name="Rhythmic"></ref>
|-
| 8 באוקטובר 2013
|מיני-אלבום
|<ref name="EP 1"></ref>
|-
!scope="row" rowspan="4"| בריטניה
|rowspan="2"| 13 באוקטובר 2013
| הורדה דיגיטלית
|rowspan="4"|וירג'ן EMI
|<ref name="Single 1"></ref>
|-
| הורדה דיגיטלית <small>(רמיקסים)</small>
|<ref name="Remixes"></ref>
|-
| 14 באוקטובר 2013
|תקליטור
|<ref name="CD"></ref>
|-
| 15 באוקטובר 2013
|rowspan="2"| הורדה דיגיטלית <small>(גרסתה של איגי אזליה)</small>
|<ref name="Solo"></ref>
|-
!scope="row"| ארצות הברית
| 5 בנובמבר 2013
| דאף ג'אם
|<ref></ref>
|}

== קישורים חיצוניים ==

== הערות שוליים ==

קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירי זהב באוסטרליה
קטגוריה:שירי זהב בארצות הברית
קטגוריה:שירי כסף בממלכה המאוחדת
קטגוריה:סינגלים בהוצאת דף ג'אם רקורדינגס
קטגוריה:סינגלים בהוצאת וירג'ין EMI רקורדס
יחסי דנמרק–קזחסטן

יחסי דנמרק–קזחסטן הם היחסים הדו-צדדיים בין דנמרק לקזחסטן. דנמרק הכירה בקזחסטן ב-31 בדצמבר 1991 ויחסים דיפלומטיים כוננו ב-6 במאי 1992. לשתי המדינות אין שגריר תושב. שגריר קזחסטן בבריטניה מוסמך אף לדנמרק.<ref></ref> מאז 2005 קונסול הכבוד של דנמרק הוא פר קרלסן, היושב במוסקבה.<ref name="bilateral"></ref> דנמרק פתחה משימת סחר באלמטי בשנת 2005.<ref></ref>

== יחסים פוליטיים ==
בשנת 2000 ניתנה דחיפה חשובה להתפתחות היחסים הדו-צדדיים על ידי ביקור רשמי בדנמרק של הנשיא נורסולטן נזרבייב, אשר נפגש עם המלכה מרגרטה השנייה ועם ראש הממשלה פול נירופ ראסמוסן.<ref name="bilateral"></ref> ב-9 ביוני 2010 ביקר בדנמרק שר החוץ של קזחסטן, קאנאט סודאייבייב לשיחה עם סגן ראש הממשלה הדני ושר החוץ לין אספרסן.<ref></ref>

== יחסי סחר ==
בשנים 1993–2003 השקיעה דנמרק כ-1.7 מיליון דולר בכלכלת קזחסטן. הייצוא של דנמרק לקזחסטן עלה בין 2004 ל-2008 מ-253 מיליון ל-488 מיליון קרונה דנית. אבל בשנת 2009 הוא צנח ל-297 מיליון קרונה דנית. היבוא הדני בשנת 2009 הסתכם ב-247 מיליון קרונה דנית.

== שיתוף פעולה ==
ב-2007 חתמה FLSmidth על חוזה בשווי 670 מיליון קרונה דנית לתמיכה במפעל מלט בקוקשטאו, הנמצא בחלקו בבעלות חברת האנרגיה המזרחית הקזחית.<ref></ref><ref></ref> ישנן מספר חברות דניות הפועלות בקזחסטן, בעיקר בתחומי האנרגיה, התרופות והייצור. היחסים הדו-צדדיים מפותחים עוד יותר באמצעות פעילות של קונסורציום "Tengiz-Chevroil Operating" וכן פרויקטים של Karachaganak וצפון הכספי.<ref name="bilateral"></ref> בשנת 1994 ביקרה משלחת בינלאומית, כולל חברי משלחת דנים, בימת אראל בקזחסטן, ובשנת 1995 ביקרו מנהיגי קהילת הדייג של ימת אראל בדנמרק וחתמו על פרוטוקול של מטרות משותפות.

החברה הדנית Mærsk Oil מחזיקה ב-60% מהמניות בשדה דונגה והייתה בעלת 60% ממניה בשדה סייגק (אותן מכרה בשנת 2010). ייצור הנפט היה 9,000 חביות ליום בשנת 2009.<ref></ref>

חברת Baltic Be drinks Holding קנתה בשנת 2002, 76% מהמניות במבשלה הקזחית אירביס והשקיעה בה 45 מיליון אירו. 800,000 חביות בירה הופקו מהמבשלה.<ref></ref>

== הערות שוליים ==
Control Myself

Control Myself (בעברית: לשלוט בעצמי) הוא סינגל שהוקלט על ידי הראפר האמריקאי אל אל קול ג'יי, ביחד עם הזמרת-יוצרת האמריקאית ג'ניפר לופז, מתוך אלבום האולפן האחד עשר שלו, Todd Smith.<ref name=":1"></ref> השיר יצא לאור ב-5 בפברואר 2006, על ידי חברת התקליטים דאף ג'אם, כסינגל השלישי והאחרון מתוך האלבום.<ref name=":1" />

השיר הגיע אל המקום הרביעי במצעד הבילבורד הוט 100.<ref></ref>

== רקע וכתיבה ==
השיר נכתב על ידי אל אל קול ג'יי, ג'רמיין דופרי, אל-רוק, ראיין טובי, ארתור בייקר, ג'ון רובי, אפריקה במבטאא וג'ון מילר והופק על ידי ג'רמיין דופרי גם כן.<ref></ref> בשנת 2002, שיתפו פעולה אל אל קול ג'יי וג'ניפר לופז בלהיט הבינלאומי "All I Have", אשר כבש את פסגת מצעד הבילבורד הוט 100.<ref></ref>

כמה שנים לאחר צאתו, עלה השיר לרשת הזרמת המדיה ספוטיפיי, בדומה לשאר שירי האלבום.<ref></ref>

== וידאו קליפ ==
הווידאו קליפ של השיר בוים על ידי הייפ ויליאמס וצולם באולפני סוני בניו יורק ב-2 בינואר 2006. הוא הופץ לראשונה בארצות הברית ב-13 בפברואר 2006 ובאירופה ב -19 בפברואר 2006. הקליפ הגיע למקום השני במצעד ה-Total Request Live של MTV, תוך שנכנס למצעדים נוספים.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2006
קטגוריה:סינגלים מ-2006
קטגוריה:שירי אל אל קול ג'יי
קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי אל אל קול ג'יי
קטגוריה:שירים שנכתבו על ידי ג'רמיין דופרי
קטגוריה:וידאו קליפים שבוימו על ידי הייפ ויליאמס
קטגוריה:סינגלים בהוצאת דף ג'אם רקורדינגס
Down to Earth

Down to Earth הוא שיר מתוך סרט ההנפשה הממוחשבת של פיקסאר, "וול-E", אשר הופץ לראשונה בשנת 2008. השיר נכתב ובוצע על ידי פיטר גבריאל, כאשר גבריאל גם הלחין אותו יחד עם תומאס ניומן. בביצוע השיר לוקחת חלק גם מקהלת סווטו גוספל, מקהלת גוספל דרום אפריקאית. השיר הופץ לראשונה ב-10 ביוני 2008 על ידי וולט דיסני רקורדס ו-Real World Records, כמו כן, הוא שיר מספר 37 בפסקול "WALL-E" אשר הופץ לראשונה ב-24 ביוני 2008.

== פיתוח ==
השיר פותח בשביל סרט ההנפשה הממוחשבת של פיקסאר, "וול-E", אשר הופץ לראשונה בשנת 2008, כאשר הוא מושמע בקרדיטי הסיום. בריאיון לעיתונאי מארק בלייק, גבריאל אמר שכילד הוא אהב אנימציה, ולכן הוא חובב ענק של פיקסאר, כמו כן, הוא הוסיף שמפני שיש לו ילדים קטנים הוא רואה את הסרט פעמים רבות. גבריאל הוסיף שהיה לו נהדר לעבוד עם ניומן, אשר הלחין את הפסקול הטוב ביותר לטלוויזיה אי פעם עבור הסדרה "עמוק באדמה".

== פרסים ומועמדויות ==
{| class="wikitable plainrowheaders" style="text-align:center;"
!שנה
!פרס
!קטגוריה
!תוצאה
|-
| rowspan="3" |2009
|פרס גלובוס הזהב
|השיר המקורי הטוב ביותר
|
|-
|פרס אוסקר
|השיר המקורי הטוב ביותר
|
|-
|פרס גראמי
|השיר הטוב ביותר שנכתב למדיה ויזואלית
|
|}

== מצעדים ==

== קישורים חיצוניים ==

קטגוריה:שירי 2008
קטגוריה:סינגלים מ-2008
קטגוריה:שירי פיקסאר
קטגוריה:שירים באנגלית
קטגוריה:שירים מסרטי קולנוע
קטגוריה:שירים על כדור הארץ
קטגוריה:זוכי פרס גראמי לשיר הטוב ביותר שנכתב למדיה ויזואלית
קטגוריה:סינגלים בהוצאת וולט דיסני רקורדס
יחסי הממלכה המאוחדת – קזחסטן

יחסי הממלכה המאוחדת–קזחסטן הם היחסים הדו-צדדיים בין הממלכה המאוחדת לקזחסטן.

== סקירה כללית ==
היחסים בין שתי המדינות כוננו רשמית ב-19 בינואר 1992. בריטניה פתחה שגרירות בקזחסטן באוקטובר 1992 ואילו קזחסטן פתחה את שגרירותה בבריטניה בפברואר 1996. היחסים של קזחסטן עם המערב השתפרו משמעותית במהלך השנים האחרונות מכיוון שהממשלה מעורבת מקרוב במלחמה בטרור תחת הנהגת ארצות הברית.

בריטניה היא המשקיעה הזרה השלישית בגודלה בקזחסטן עם חברות בריטיות, והיא מהווה 14% מההשקעה הישירה הזרה. יותר ממאה חברות בריטיות מנהלות את עסקיהן בקזחסטן.

BAE Systems מחזיקה ב-49% ממניות Air Astana JSC.

== יחסי כלכלה וסחר ==
משקיעים וחברות בריטים השקיעו בקזחסטן מאז 1991, 25 מיליארד דולר. בריטניה וקזחסטן משתפות פעולה כדי ליצור תשתיות ופעילויות מסחריות תומכות עבור נתיב התחבורה הטרנס-אירופי ונתיב דרך המשי.

== פגישות ויחסים עסקיים ==
הנשיא נזרבייב, יחד עם כמה מנהיגים עסקיים קזחים, נפגשו עם ראש ממשלת בריטניה טוני בלייר, המלכה אליזבת השנייה, שר האוצר גורדון בראון, ראש העיר לונדון לורד ג'ון וז'אן למייר, נשיא הבנק האירופי לשיקום ופיתוח בלונדון. נזרבייב דן בשיתוף פעולה בתחום האנרגיה עם ראש הממשלה בלייר והנשיא למייר הבטיחו לשנות את היחסים של ה-EBRD עם קזחסטן, לאור הצמיחה הכלכלית העזה של קזחסטן. נזרבייב נפגש עם נציגי עסקים נוספים בלונדון, וביקר בבורסת המתכות בלונדון.

אנליסטים פוליטיים מאמינים כי נזרבייב השתמש בביקור כהזדמנות לנסות לשכנע את פקידי הממשל הבריטי כי קזחסטן התקדמה לקראת דמוקרטיזציה כדי לחזק את בריטניה בתמיכה בהצעתה להוביל את הארגון לביטחון ושיתוף פעולה באירופה בשנת 2009.

== נציגויות דיפלמטיות ==
* בריטניה מחזיקה בקזחסטן שגרירות בנור-סולטן.
* קזחסטן מחזיקה בבריטניה שגרירות בלונדון.

==קישורים חיצוניים==

== הערות שוליים ==
פסטוס (היסטוריון)

הדף הראשי של ה-Breviarium של פסטוס (רומא, 1819)
פסטוס (Festus; פעל במאה ה-4 לספירה; שמו מופיע בכתבי היד של עבודתו גם בצורות: רופוס פסטוס, סקסטוס פסטוס, סקסטוס רופוס וסקסטוס) היה היסטוריון רומי מאוחר ופרוקונסול של אסיה, אשר "תקציר תולדות רומא" או "תקציר מעללי העם הרומאי" (Breviarium rerum gestarum populi) שכתב, הוזמן על ידי הקיסר ואלנס כהכנה למלחמתו נגד פרס. החיבור הושלם בערך בשנת 370 לספירה, והוא עוסק בכל ההיסטוריה של המדינה הרומית מאז הקמת העיר רומא ועד 364 לספירה. הספר מורכב משלושים פרקים המטפלים באירועים בהיסטוריה הרומית בסקירה תמציתית, המתמקדת בעיקר בסכסוכים צבאיים ופוליטיים. החיבור מוערך כיצירה באיכות נמוכה מאוד. 

פסטוס מטרידנטום (כיום טרנטו) שימש כאחראי על הארכיון (magister memoriae) של הקיסר ואלנס אחרי אוטרופיוס והיה פרוקונסול ידוע לשמצה בנוקשותו של מחוז אסיה, לשם נשלח כדי להעניש את המעורבים בקשירת הקשר של תיאודורוס. חיבורו מחולק לשני חלקים, גאוגרפי והיסטורי. פסטוס השתמש ככל הנראה במקורות הבאים: תקציר ההיסטוריה הרומאית של אוטרופיוס, שקובץ בהזמנתו של אותו קיסר; תקציר ההיסטוריה הרומית עד שלטונו של אוגוסטוס מאת לוקיוס אנאוס פלורוס (Epitome rerum Romanarum); התקציר של ליוויוס – חיבור אבוד שהתבסס על חיבורו "תולדות רומא" ; והיסטוריה של הקיסרים הרומיים, אולי החיבור המכונה "Enmannsche Kaisergeschichte" . 

פסטוס מזכיר בחיבורו שלוש פעמים את ארץ יהודה כנכבשת על ידי הרומאים. בפרק 14 הוא כותב ש"הערבים והיהודים בפלשתינה הובסו" ובפרק 16 הוא מזכיר במפורש את פומפיוס, ש"לאחר שכבש את יהודה, תפס את ירושלים".

== קישורים חיצוניים ==
* [http://www.roman-emperors.org/festus.htm BREVIARIUM OF THE ACCOMPLISHMENTS OF THE ROMAN PEOPLE], Translated by Thomas M. Banchich and Jennifer A. Meka, 2001

==הערות שוליים==

קטגוריה:קונסולים בקיסרות הרומית
קטגוריה:היסטוריונים מן העת העתיקה
קטגוריה:מחברים כותבי לטינית
יחסי סין–רואנדה

יחסי סין–רואנדה הם היחסים הדיפלומטיים בין סין לרואנדה. סין ורואנדה כוננו יחסים דיפלומטיים ב-12 בנובמבר 1971.

== סיוע סין לרואנדה ==
בשנים 2000 עד 2011 היו כ-56 פרויקטים רשמיים של מימון פיתוח סיני שזוהו ברואנדה באמצעות דיווחים שונים בתקשורת. פרויקטים אלה נעים בין ביטול חוב של 160 מיליון דולר בשנת 2007, ועד למימון הקמה ותפעול של מפעל המלט (CIMERWA) בבוגאראמה בשנת 2009, והלוואת 219 מיליון RMB ללא ריבית לשיקום של רשת הדרכים קיגאלי בשנת 2009.

== יחסי כלכלה וסחר ==
בשנת 1972 חתמו סין וממשלת רואנדה על הסכם סחר שקבע כי יש לשלם את הסחר בין שני הצדדים במזומן. במאי 1983 חתמו שתי המדינות על הסכם להקמת ועדה מעורבת לשיתוף פעולה כלכלי, טכנולוגי ומסחרי. 7 מפגשים נערכו בקיגאלי ובבייג'ינג במאי 2013.

נכון לסוף 2013, הסיוע של סין לפרויקטים ברואנדה כלל מטע אורז, טחנות סוכר, כביש קיגאלי-רוסומו, פיתוח שדות האורז לופנדי ורואממנה, מפעלי מלט, אצטדיונים, בנייני משרדים של משרד החוץ, שני בתי ספר יסודיים כפריים, מרכז הדגמת טכנולוגיה חקלאית, בית חולים כללי של קיגאלי וכו'.

היקף הסחר בין סין לרואנדה בשנת 2016 היה 142 מיליון דולר, ירידה של 15.29% בהשוואה לתקופה המקבילה בעבר. ביניהם היצוא הסיני היה 109 מיליון דולר, ירידה של 12.28%; היבוא היה 33 מיליון דולר, ירידה של 23.86%. סין מייצאת מוצרים מכניים וחשמליים, מוצרי היי-טק ויבוא מעגלים משולבים וטכנולוגיות אלקטרוניות. ב-1 ביולי 2013 העניקה סין 95% פטור ממס על טובין של רואנדה. בינואר 2015, סין הגדילה את הטיפול ללא מכסים ל-97% מהסחורות. ביוני, China UnionPay פתחה רשת ברואנדה.
יחסי דנמרק–תאילנד

יחסי דנמרק–תאילנד מתייחסים ליחסי החוץ הדיפלומטיים בין דנמרק לתאילנד. 

== יחסים עם סיאם ==
הסכם ידידות בין דנמרק לסיאם נחתם בבנגקוק ב-21 במאי 1859.<ref>[https://books.google.dk/books?id=bYAAAAAAYAAJ&pg=PA1073&dq=hl=da&ei=b2caTZj7DovrOYTBwfcI&sa=X&oi=book_result&ct=#v=snippet&q=denmark&f=false British and foreign state papers, Part 50 by Great Britain. Foreign Office]</ref>

== שיתוף פעולה סביבתי ==
באמצע שנות ה-90, תאילנד הפכה למדינה בהכנסה בינונית. כתוצאה מכך, בוטל שיתוף הפעולה הרשמי של הדו-צדדיים בין דנמרק לתאילנד ושיתוף הפעולה הסביבתי בין תאילנד לדנמרק הסתיים רשמית ב-31 בדצמבר 2009 לציון סיום שיתוף הפעולה בפיתוח בין תאילנד לדנמרק לאחר יותר מ-45 שנה.

== נציגויות דיפלומטיות ==
דנמרק מחזיקה בתאילנד שגרירות בבנגקוק, ואילו תאילנד מחזיקה בדנמרק שגרירות בקופנהגן.<ref></ref><ref>[http://www.thaiembassy.dk/ Thai Embassy in Copenhagen]</ref>

== הערות שוליים ==
ים + מיאו

ים + מיאו (באנגלית: Peg + Cat) היא סדרת טלוויזיה מונפשת אמריקאית-קנדית לילדים. הסדרה שודרה לראשונה ב-7 באוקטובר 2013 בערוץ PBS Kids. הסדרה היא בת 2 עונות ו-63 פרקים באורך 28 דקות.

בישראל הסדרה שודרה לראשונה בשנת 2014 בערוץ הופ!, ונכון לשנת 2020, הסדרה משודרת תחת רצועת השידור "הופ! לדעת". ב-2018, הסדרה דובבה מחדש תחת השם "פג + קאט", והיא משודרת בערוץ A+; השמות בדיבוב של ערוץ A+ נשארו דומים למקור, לעומת הדיבוב של ערוץ הופ! בו השמות עוברתו.

== עלילה ==
בכל פרק, ים ומיאו נתקלים בבעיה מתמטית ויוצאים להרפתקה כדי למצוא את הפתרון.

== דמויות ומדבבים בעברית ==
=== ערוץ הופ! ===
במאית הדיבוב בעברית הייתה טליה ברקאי, ומפיקת הדיבוב הייתה יעל אללוף.
* שחר קדוש - ים
* עדי רז - מיאו
* עומר שטיינברג - אלון
* אייל לייבין
* אסף גשמקו
* גדי לוי
* דור סרוגו
* דן שצברג
* טליה ברקאי
* מייה קדוש

=== ערוץ A+ ===
במאית הדיבוב בעברית הייתה תמי ברק, ומפיקת הדיבוב הייתה עדי וולוצקי.
* אלונה אלכסנדר - פג
* גדי לוי - קאט
* עמרי רוזנצוויג - ראמון
* ערן מור
* דדי זהר
* טליה ברקאי
* רוני וכנר
* אסף בליקוב
* מאיה לבני
* עינת אזולאי
* תמי ברק
* אדם ריפטין
* אורה שולמן

== סקירת הסדרה ==

== קישורים חיצוניים ==
* 

* 
* 

קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:סדרות ערוץ הופ!
קטגוריה:סדרות PBS Kids
קטגוריה:ערוץ לגדול חכם סדרות
יחסי דנמרק–מלזיה

יחסי דנמרק–מלזיה הם היחסים הדו-צדדיים בין דנמרק למלזיה. היחסים הדיפלומטיים כוננו בשנת 1963.<ref></ref>

== שיתוף פעולה ==
בשנת 1990 נחתם הסכם ערבות בין דנמרק למלזיה.<ref></ref> שיתוף הפעולה הדו-צדדי החל בשנת 1994, עם תוכנית סביבתית.<ref></ref> בהמשך דנמרק שיתפה פעולה גם עם המגזר הפרטי. סיוע דני למלזיה נפתח כחלק מסיוע למען הסביבה והסיוע לאסונות.<ref name="environment"></ref> בין המדינות נחתם הסכם על תמיכה כספית וטכנית.<ref></ref> שתי המדינות עובדות יחד על החומרים הסביבתיים.<ref></ref><ref></ref> בשנת 2008 חתמו שתי המדינות על הסכם מנגנון פיתוח נקי.<ref name="clean"></ref>

== יחסים כלכליים ==
היצוא הדני למלזיה הסתכם בשנת 2008 ב-792 מיליון קרונה דנית, ואילו היצוא המלזי היה 1.7 מיליון קרונה דנית.<ref></ref> קיימת גם מועצה לעסקים דנית-מלזית.<ref></ref>

== נציגויות דיפלומטיות ==
* דנמרק מחזיקה בתאילנד שגרירות בקואלה לומפור.
* מלזיה מיוצגת בדנמרק, באמצעות שגרירותה בסטוקהולם, שוודיה.<ref></ref><ref></ref>

== הערות שוליים ==
ועדת ההקצבות של הסנאט של ארצות הברית

ועדת ההקצבות של הסנאט של ארצות הברית (באנגלית: United States Senate Committee on Appropriations) היא ועדה קבועה בסנאט של ארצות הברית, מהחשובות והמשפיעות ביותר בקונגרס. תחום השיפוט של הוועדה מתפרש על כל החקיקה הקשורה בהוצאת כספים על-פי שיקול דעת עצמי. תפקיד הוועדה מוגדר על ידי חוקת ארצות הברית, המחייבת "הקצבות בחוק" לפני הוצאת כספים כלשהם מתקציב המדינה הפדרלי, ולכן היא אחת הוועדות החזקות ביותר בסנאט. הוועדה התכנסה לראשונה ב-6 במרץ 1867, אז הסמכות להקציב כספים ניטלה מידי ועדת הכספים של הסנאט. יו"ר הוועדה הנוכחית היא הסנאטורית פטי מארי מוושינגטון, והחברה הבכירה (המוגדר "סגן יושב הראש") היא סוזן קולינס ממדינת מיין.

== תהליך ההקצבות ==
התקציב הפדרלי מחולק לשתי קטגוריות עיקריות: הוצאות לפי שיקול דעת והוצאות חובה (Discretionary and mandatory spending). כל ועדת משנה של ועדת ההקצבות מפתחת טיוטה ל"הצעת חוק מקציבה" המכסה כל סוכנות ממשלתית הנמצאת בתחום שיפוטה על בסיס החלטת תקציב הקונגרס, אשר מנוסחת על ידי ועדת התקציב המקבילה. על כל ועדת משנה לדבוק במגבלות ההוצאות שנקבעו בהחלטת התקציב וההקצבות שנקבעו על ידי כלל חברי הוועדה, אם כי מליאת הסנאט רשאית להציע ויתור על מגבלות אלה אם 60 סנאטורים יצביעו יתמכו בזאת. הוועדה בודקת גם הצעות חוק משלימות הקשורות בהוצאות ממשלתיות.

כל הצעת חוק מקציבה חייבת לעבור בשני בתי הקונגרס — בבית התחתון, בית הנבחרים של ארצות הברית ובבית העליון, הסנאט. אחרי שעברה חובה עליה להיחתם בידי נשיא ארצות הברית לפני תחילת שנת הכספים הפדרלית, שראשיתה ב-1 באוקטובר. אם ההצעה לא נחתמת עד יעד זה, הוועדה מנסחת תקן מאריך להצעה כמקובל בשנים האחרונות, המאושר בידי הקונגרס ונחתם על ידי הנשיא כדי להפעיל את הממשלה הפדרלית של ארצות הברית עד לאישור הצעות החוק הבודדות.

== תחומי שיפוט ==
בהתאם לכלל 25 של הסנאט בארצות הברית, כל הצעות החקיקה, ההודעות, העתירות וכל הנושאים האחרים הנוגעים לנושאים הבאים מופנים אל ועדת ההקצבות של הסנאט:

# הקצבת ההכנסה הלאומית של ארצות הברית לתמיכה עבור הממשלה
# ביטול הקצבות שנבלמו בחוקי ההקצבות
# הסכום של הוצאות הרשות המבצעת המתואר בסעיף 401 לחוק תקציב הקונגרס משנת 1974, אשר אמור להיות תקף לשנת הכספים
# אישור הוצאות חדשות המתוארת בסעיף 401 לחוק תקציב הקונגרס משנת 1974

כמו כן, סעיף 7 לפסקה התשיעית בפרק 1 לחוקת ארצות הברית, המאציל סמכויות בכל הנוגע לשליטת הקונגרס בקופה הלאומית של ארצות הברית, קובע: סעיף זה הוא הבסיס לתהליך ההקצבות בקונגרס והמקור הבסיסי לכוח המוסדי של ועדת ההקצבות של הסנאט — ותקף כמו כן לתהליך ההקצבות בבית הנבחרים האמריקאי. הסעיף הנידון לעיל מחייב את הקונגרס של ארצות הברית לשלוט בהוצאות הממשלה ולהוות גורם של בדיקה ואיזון משמעותיים במערכת החוקתית האמריקאית.

== קישורים חיצוניים ==

* 

==הערות שוליים==

קטגוריה:ארצות הברית: כלכלה
הקצבות
יחסי דנמרק–הפיליפינים

יחסי דנמרק–הפיליפינים הם היחסים הדו-צדדיים בין דנמרק לפיליפינים. דנמרק מחזיקה בפיליפינים שגרירות במנילה,<ref name="Denmark in the Philippines"></ref> ואילו הפיליפינים מחזיקה בדנמרק שגרירות בקופנהגן.

יחסים דיפלומטיים מתוארים כחזקים,<ref></ref> קרובים, לבביים וידידותיים.<ref name="ph and dk"></ref> הפיליפינים הגדירו את דנמרק כבעלת ברית משמעותית במשאבי האנרגיה המתחדשת ובאנרגיית הרוח שלה. הפיליפינים נהנים מיחסים ימיים חזקים עם דנמרק.<ref name="close"></ref>

בפברואר 2006 מחו מוסלמים בפיליפינים ושרפו את דגל דנמרק כדי לגנות את פרשת קריקטורות מוחמד.<ref></ref>

== היסטוריה ==
יחסים דיפלומטיים כוננו ב-28 בספטמבר 1946<ref name="ph and dk"></ref><ref></ref> ובריטניה הייתה אחראית ליחסים עם דנמרק.<ref></ref>

מאז 1976, הפיליפינים שמרה על נציגות דיפלומטית בשוודיה, ששמרה על קשרים דיפלומטיים עם דנמרק ושאר המדינות הנורדיות והבלטיות.<ref name="ph and dk"></ref> בשנת 2002 החליטה דנמרק לסגור את שגרירותה בפיליפינים מסיבות כלכליות, אך היא נפתחה מחדש בשנת 2014.<ref></ref><ref name="Denmark in the Philippines"></ref>

== סיוע ==
בשנת 1993 העניקה דנמרק לפיליפינים 14.910 מיליון קרונה דנית להקמת משרד שיקום נהרות שתשפר את סביבת הפיליפינים.<ref></ref> סוכנות הפיתוח הבינלאומית הדנית השתמשה ב-16 מיליון קרונה דנית לילדים ולנוער נכים בפיליפינים.<ref></ref> דנמרק סייעה ב-300,000 קרונה דנית בהצפות במהלך הסערה הטרופית וואשי שהרגה כ-1,000 בני אדם.<ref></ref><ref></ref>

== סחר, הסכמים ושיתוף פעולה כלכלי ==
בשנת 1954 הוחלט לנהל משא ומתן להסכם רשמי על הסדר אווירי.<ref></ref> בין 1970 ל-1972 ייצאו הפיליפינים מוצרים בשווי 8.8 מיליון דולר לדנמרק.<ref></ref> מרבית הייצוא הפיליפיני כלל מכונות ומוצרים גמורים. הפיליפינים גם רצו לייצא בעתיד מלבושים מוגמרים, פירות משומרים, מיץ, מוצרי עץ, עץ וחומרי גלם אחרים לדנמרק.<ref></ref> במחצית הראשונה של 2008 נסחרו סחורות בשווי של יותר מ-43 מיליון דולר בין דנמרק לפיליפינים.<ref></ref> בשנת 2009 היצוא הדני לפיליפינים הסתכם ב-500.9 מיליון קרונה דנית ואילו היצוא הפיליפיני לדנמרק הסתכם ב-306.8 מיליון קרונה דנית.<ref name="landefakta"></ref>

בשנת 2005, בעזרת סוכנות הפיתוח הבינלאומית הדנית, הוקמה חוות רוח בקגאיאן. בשנת 2010 פיתחה החברה הפיליפינית Northwind Power Corp את חוות הרוח, בעזרת משקיעים דנים. חומרי הטורבינה נשלחו גם מדנמרק.<ref></ref><ref></ref><ref></ref>

== הערות שוליים ==
כף ווקר (אנטארקטיקה)

כף ווקר (באנגלית: Cape Walker) היא לשון יבשה מכוסה קרח, בקצה הדרום מזרחי של האי ת'רסטון, בארץ אלזוורת' שבאנטארקטיקה.

== היסטוריה ==
=== גילוי ומיפוי לשון היבשה ===

לשון היבשה מופתה לראשונה בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה ב-1946.

=== מקור השם ===

שמה של לשון היבשה נתן לה על ידי הוועדה המייעצת לשמות אנטארקטיים.

לשון היבשה נקראת על שמו קפטן אדוארד ק. ווקר (Edward K. Walker) רב החובל של האונייה קאניסטאו (Canisteo), שהייתה אוניית תדלוק בקבוצת האוניות המזרחית, במסגרת מבצע קפיצה לגובה שנערך על ידי צי ארצות הברית ב-1946–1947.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:18590 כף ווקר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=136405 כף ווקר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=17574&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף ווקר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ווקר
ווקר
נקודת דייר (אנטארקטיקה)

נקודת דייר (באנגלית: Dyer Point) היא לשון יבשה מכוסה קרח, בקצה המערבי של חצי האי יוז, בחוף הצפוני של האי ת'רסטון, בארץ אלזוורת' שבאנטארקטיקה.

== היסטוריה ==
=== גילוי ומיפוי לשון היבשה ===

לשון היבשה מופתה לראשונה בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה בדצמבר 1946.

=== מקור השם ===

שמה של לשון היבשה נתן לה על ידי הוועדה המייעצת לשמות אנטארקטיים.

לשון היבשה נקראת על שמו של ג'י. נ. דייר (J.N. Dyer) מהנדס רדיו, שהשתתף במשלחת המחקר האנטארקטית של ריצ'רד בירד בשנים 1933–1935.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:4223 נקודת דייר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=117824 נקודת דייר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4001&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת דייר] באתר הגאזט האנטארקטי המשווה SCAR של ממשלת אוסטרליה
* [http://www.marineregions.org/gazetteer.php?p=details&id=10200 נקודת דייר] באתר marineregions
* [https://www.timeanddate.com/sun/@6632487 שעות זריחה ושקיעת שמש עדכניים עבור נקודת דייר]

== הערות שוליים ==

דייר
דייר
יחסי דנמרק–מיאנמר

יחסי דנמרק–מיאנמר הם היחסים הדו-צדדיים בין מיאנמר לדנמרק. לשתי המדינות אין שגרירות תושבת. מיאנמר מיוצגת בדנמרק באמצעות שגרירותה בבריטניה,<ref name="mofa.gov.mm"></ref> ואילו דנמרק מיוצגת במיאנמר, דרך שגרירותה בתאילנד. יחסים דיפלומטיים כוננו בשנת 1955.<ref name="relations"></ref> היחסים בין המדינות ידידותיים. לדנמרק יש את הסחר הקטן ביותר מבין המדינות באיחוד האירופי עם מיאנמר.<ref>[http://burmalibrary.org/docs/Imports_from_Burma_to_EU_countries.htm Burma's economic relations with Denmark] Online Burma/Myanmar Library</ref> דנמרק תומכת גם בתחנת הרדיו הנורווגית, Voice of Burma.<ref></ref>

== סיוע למיאנמר ==
סיוע בפיתוח למיאנמר הוא בראש סדר העדיפויות במעורבות DANIDA בדרום-מזרח אסיה. 93 מיליון קרונה דנית ניתנו לפרויקטים בתחום החינוך והבריאות.

סיוע בפיתוח דני התמקד בקידום דמוקרטיה וזכויות אדם. דנמרק הייתה אחת המדינות הראשונות שהגיבו לציקלון נארגיס באמצעות מתן סיוע הומניטרי לבורמה. הקרן לשלוש מחלות הוקמה בשנת 2006 ודנמרק הצטרפה אליו בשנת 2009. הקרן לשלוש מחלות מסייעת למיאנמר להילחם בנגיף האיידס, וסייעה ב-73 מיליון דולר.

== תקרית הקונסול בבורמה ==
בשנת 1996 נשפט לשלוש שנות מאסר קונסול דנמרק במיאנמר, ג'יימס לינדר ניקולס. גזר הדין ניתן בגין החזקה בלתי חוקית של שתי מכונות פקסימיליה ומרכזיה טלפונית. חודשיים לאחר מכן הוא נפטר בכלא. למרות ההתעקשות הדנית, הרשויות הבורמזיות סירבו להתיר נתיחה שלאחר המוות.<ref></ref> זמן קצר לאחר מכן, האיחוד האירופי, עם קנדה, קראו להקפיד על כינוס של האו"ם בנושא הליך הדמוקרטיזציה.<ref></ref><ref></ref>

== נציגויות דיפלומטיות ==
לשתי המדינות אין שגרירות תושבת. מיאנמר מיוצגת בדנמרק באמצעות שגרירותה בבריטניה,<ref name="mofa.gov.mm"/> ואילו דנמרק מיוצגת במיאנמר, דרך שגרירותה בתאילנד.

==קישורים חיצוניים==

== הערות שוליים ==
ריצ'רד גרדנר

סר ריצ'רד לוואנהאם גרדנר, FRSB, FRS (באנגלית: Richard Lavenham Gardner, נולד ב-10 ביוני 1943) הוא אימבריולוג וגנטיקאי בריטי.

== ילדות והשכלה ==
גרדנר נולד בדורקינג שבמחוז סארי, אנגליה. אביו נהרג שבועות ספורים אחרי לידתו, בעת פלישת בעלות הברית לסיציליה במהלך מלחמת העולם השנייה.

גרדנר למד מדעי הטבע בקתרינה קולג' שבאוניברסיטת קיימברידג', ולאחר מכן דוקטורט במחלקת הפיזיולוגיה שבאוניברסיטה אצל זוכה פרס נובל, רוברט אדוארדס. ב-1973 התקבל כמרצה באוניברסיטת אוקספורד, שם כיהן מ-1978 עד פרישתו לגמלאות ב-2008, כפרופסור.

== קריירה מדעית ==

קטגוריה:גנטיקאים בריטים
קטגוריה:אמבריולוגים
קטגוריה:עמיתי החברה המלכותית
קטגוריה:אבירים בריטים
קטגוריה:זוכי המדליה המלכותית
קטגוריה:בריטים שנולדו ב-1943
דירק ואן באבורן

דירק ואן באבורן (בהולנדית: Dirck van Baburen; 1595, הולנד – 1624, אוטרכט, הולנד) היה צייר תור הזהב ההולנדי אשר השתייך לקבוצת הקרוואגיסטים של אוטרכט, ולאגודת האמנים בנטפוכלס.

נולד במרכז הולנד ועבר בצעירותו עם משפחתו לאוטרכט, היה תלמיד של פאולוס מורלס, נסע לרומא שם הושפע מסגנונו של קראווג'ו, חזר לאוטרכט בשנת 1620 ויצר ביחד עם חבורה ביניהם חרארד ואן הונטהורסט בית ספר בשם קרוואגיסטים של אוטרכט. היה בין הראשונים שציירו מוזיקאים ושחקני קלפים.

==גלריה==
<gallery>
קובץ:Dirck van Baburen - de luitspeler 1622.jpg|נגן הלאוטה במוזיאון באוטרכט
קובץ:Concert (Dirck van Baburen).jpg|קונצרט בארמיטאז'
קובץ:Dirck van Baburen - The Procuress - Google Art Project.jpg|נגנית לאוטה מוצאת להשכרה במוזיאון בבוסטון
קובץ:1622 Baburen Singender junger Mann anagoria.JPG|איש צעיר שר במוזיאון בפרנקפורט
קובץ:Dirck van Baburen - Prometheus Being Chained by Vulcan Rijksmuseum SK-A-1606.jpg|פרומתאוס נקשר על ידי וולקן ברייקסמוזיאום
</gallery>

==קישורים חיצוניים==

* 

ואן באבורן
קטגוריה:ילידי 1595
קטגוריה:נפטרים ב-1624
האגודה המלכותית לביולוגיה

האגודה המלכותית לביולוגיה (Royal Society of Biology, בראשי תיבות: RSB) היא אגודה מדעית בממלכה המאוחדת במטרה לקדם את הידע הביולוגי באקדמיה, תעשייה, חינוך ובמחקר. האגודה נוצרה ב-2009 על ידי איחוד שתי אגודות מקבילות, ולה כ-18,000 חברים וכ-100 ארגונים הפועלים בשיתוף פעולה עמה.

בשנת 2015 קיבלה האגודה את מעמדה כאגודה מלכותית, ושינתה את שמה שהיה עד אז "האגודה לביולוגיה" ל"האגודה המלכותית לביולוגיה".

האגודה מוציאה לאור דו-ירחון מדעי בשם The Biologist. כתב העת החל לצאת לאור ב-1953, על ידי אחת האגודות שממנה נוצרה האגודה.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אגודות מדעיות
קטגוריה:הממלכה המאוחדת: מדע וטכנולוגיה